Ma, kêrel glo vas oor lyk op strandDie ma van ŉ vermiste meisie is glo saam met haar kêrel in hegtenis geneem nadat ŉ liggaam Vrydag op ŉ strand in Muizenberg gekry is. Die Weekend Argus berig dat die vermiste Savannah Mersin (8) se ma en kêrel glo in hegtenis geneem is nadat Savannah se liggaam glo in ŉ vlak graf op ŉ strand naby Muizenberg gevind is. Dit is bekendgemaak deur Savannah se pleegma, Felicity Coetzee, en haar ouma, Gadija Titus. ŉ Polisiewoordvoerder, lt. kol. Andre Traut, wou dit egter nie bevestig nie. Volgens Coetzee en Titus word Savannah se ma en haar kêrel sedert Vrydagaand by die Steenberg-polisiestasie aangehou. Die paartjie is glo naby Sunrise-strand, waar die liggaam gevind is, gesien. Die liggaam moet egter steeds uitgeken word. Savannah is sedert Dinsdag vermis. Sy het haar skoolklere aangehad toe sy die laaste keer omstreeks 15:00 voor die skool se hekke gesien is. Coetzee en Titus sê volgens die polisie is die kind met ŉ plastieksak oor haar kop gevind en is sy met ŉ skoolhemp verwurg. Lees meer hier.